GGC กำไรปี 60 ลดฮวบ 45.80% เหลือ 520.94 ลบ. เหตุต้นทุนเพิ่ม-เงินบาทแข็งค่า
GGC กำไรปี 60 ลดฮวบ 45.80% เหลือ 520.94 ลบ. จากปีก่อนมีกำไร 961.11 ลบ. เหตุต้นทุนเพิ่ม-เงินบาทแข็งค่า
15 ก.พ. 2561

บริษัท โกลบอลกรีนเคมิคอล จำกัด (มหาชน) หรือ GGC รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ผลการดำเนินงานประจำปี 60 มีกำไรลดลง เนื่องจากในปี 2560 บริษัทฯ มีรายได้จากการขาย 19,472 ล้านบาท เพิ่มขึ้นจากปี 2559 ประมาณ 13% โดยมี EBITDA จํานวน 1,138 ล้านบาท ลดลงจากปีก่อนหน้า 22%
นอกจากนี้บริษัทฯ ได้รับส่วนแบ่งกําไรจากการลงทุนในบริษัท ไทยอีทอกซเลท จํากัด (TEX) ซึ่งดําเนินธุรกิจผลิตแฟตตี้แอลกอฮอล์อีท๊อกซเลท ซึ่งเป็นผลิตภัณฑ์ต่อเนื่องของแฟตตี้แอลกอฮอล์ จํานวน 88 ล้านบาท จึงทําให้บริษัทฯ มีกําไรสุทธิจํานวน 521 ล้านบาท ลดลงจากปีก่อนหน้า 44%
โดยผลกําไรที่ลดลงเป็นผลมาจากอัตรากําไรของผลิตภัณฑ์เมทิลเอสเทอร์ที่ต่ำลงเนื่องจากส่วนลดของการจัดหาวัตถุดิบปรับลดลง ซึ่งเป็นผลจากภาวะราคาน้ำมันปาล์มดิบที่ปรับลดลงอย่างต่อเนื่องรวมถึงค่าเงินบาทที (ปรับตัวแข็งค่าจากระดับ 35.9 บาทต่อเหรียญสหรัฐฯ มาอยู่ที่ระดับ 32.5 บาทต่อเหรียญสหรัฐ คิดเป็นการแข็งค่า 10%